Παναθλητικός Σ.Φ. Συκεών

Ο Παναθλητικός Σύνδεσμος Φιλάθλων Συκεών είναι ελληνικό αθλητικό σωματείο που δραστηριοποιείται στην περιοχή του Δήμου Νεαπόλεως-Συκεών στη Θεσσαλονίκη. Επίσημο έτος ίδρυσής του είναι το 1988 και οι αθλητές του αγωνίζονται με χρώματα το κόκκινο και το λευκό. Καλλιεργεί πληθώρα αθλημάτων για αθλητές και αθλήτριες όλων των ηλικιακών ομάδων, όπως την πετοσφαίριση, το σκάκι, την χειροσφαίριση, το τάε κβο ντο, την πυγμαχία και την επιτραπέζια αντισφαίριση. Μέχρι το 2015 διατηρούσε και τμήματα καλαθοσφαίρισης τα οποία ακολούθησαν αυτόνομη πορεία μετά από την απορρόφηση του αντίστοιχου τμήματος του Σ.Α. Πειραματικού.«Συνένωση Παναθλητικού-Πειραματικού», άρθρο στον ιστότοπο NorthBasket.gr, 23 Αυγούστου 2015.«Και εγένετο Παναθλητικός Συκεών - Πειραματικό», άρθρο στον ιστότοπο Tsiotras.blogspot.gr, 24 Αυγούστου 2015.

 Τμήμα καλαθοσφαίρισης ανδρών 

 Ιστορική αναδρομή 
Το ανδρικό τμήμα καλαθοσφαίρισης του συλλόγου συστάθηκε το καλοκαίρι του 2013, ξεκινώντας την πορεία του το επόμενο φθινόπωρο από τα Πρωταθλήματα της Ένωσης Καλαθοσφαιρικών Σωματείων Θεσσαλονίκης.«Αρχίζει δουλειά ο Παναθλητικός» , άρθρο στον ιστότοπο BasketPlus.gr, 26 Αυγούστου 2013.

Κατά την αγωνιστική περίοδο 2013-14 ο Παναθλητικός Σ.Φ. Συκεών διαγωνίζεται στο Πρωτάθλημα της Γ2 Κατηγορίας Ανδρών που διοργανώνει η Ένωση Καλαθοσφαιρικών Σωματείων Θεσσαλονίκης και συγκεκριμένα στο 2ο Όμιλο.«Βαθμολογία Γ2 Κατηγορίας Ανδρών 2013-14 (2ος Όμιλος)», πληροφορίες στον επίσημο ιστότοπο της Ε.ΚΑ.Σ.Θ.

Ο σύλλογος χρησιμοποιεί για έδρα του το «Κλειστό Δημοτικό Γυμναστήριο» στην περιοχή των Συκεών.

 Τμήμα καλαθοσφαίρισης γυναικών 

 Ιστορική αναδρομή 
Με την ολοκλήρωση της αγωνιστικής περιόδου 2007-08 ο σύλλογος κατέκτησε το Πρωτάθλημα Α' Κατηγορίας Γυναικών που διοργανώνει η Ε.ΚΑ.Σ.Θ.«Ένωση Καλαθοσφαιρικών Σωματείων Θεσσαλονίκης» , πληροφορίες στον επίσημο ιστότοπο της Ε.Ο.Κ.

Από την επόμενη περίοδο, 2008-09, ο σύλλογος λαμβάνει μέρος στους αγώνες της Α2 Εθνικής Κατηγορίας Γυναικών. Πραγματοποιώντας το ντεμπούτο του τερμάτισε στην 8η θέση του βαθμολογικού πίνακα του Βορείου Ομίλου.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Στο θεσμό του Κυπέλλου Ελλάδος, ο Παναθλητικός αποκλείστηκε κατά τη Β' Φάση, όπου και γνώρισε την ήττα από τον Παναθηναϊκό με σκορ 39-97.«Τα αποτελέσματα του κυπέλλου Γυναικών», άρθρο στον ιστότοπο Gazzetta.gr, 28 Σεπτεμβρίου 2008.

Την επόμενη χρονιά, 2009-10, η ομάδα των Συκεών ολοκλήρωσε τις αγωνιστικές της υποχρεώσεις στη 2η θέση της κατάταξης του Ομίλου Βορρά, πίσω από τον πρωτοπόρο ΠΑΟΚ Σε αντίθεση με τις προηγούμενες χρονιές οπότε και το δικαίωμα ανόδου κέρδιζαν δύο αθλητικοί σύλλογοι από κάθε όμιλο, σύνολο τέσσερις, την περίοδο 2009-10 προβιβάστηκαν μόνο οι δύο πρωταθλήτριες ομάδες. Σκοπός της αλλαγής αυτής ήταν η μείωση των ομάδων των εθνικών κατηγοριών της γυναικείας καλαθοσφαίρισης από 14 σε 12, καθώς στα προηγούμενα χρόνια οικονομικοί λόγοι οδηγούσαν πολλούς συλλόγους στην αποχώρηση από τα πρωταθλήματα στα μέσα της χρονιάς.«Και με την βούλα 12 ομάδες στην Α1 και στην Α2», άρθρο στον ιστότοπο WePlayBall.gr, 18 Ιουνίου 2009. Ο Παναθλητικός περιορίστηκε στη συμμετοχή σε αγώνα μπαράζ με την Αμαρυλλίδα Βριλησσίων, την ομάδα που τερμάτισε δεύτερη στον Όμιλο Νότου, προκειμένου να οριστεί η ομάδα που θα ανέβαινε στην Α1 Εθνική σε περίπτωση που θα υπήρχε ομάδα που θα αδυνατούσε να λάβει μέρος στην πρώτη τη τάξει κατηγορία. Ο αγώνας διεξήχθη σε ουδέτερο γήπεδο στο Βόλο, με την Αμαρυλλίδα να επικρατεί με σκορ 54-61.«Νίκησε η Αμαρυλλίδα», άρθρο στον ιστότοπο SuperBasket.gr, 2 Μαΐου 2010. Σε ό,τι αφορά το Κύπελλο Ελλάδος, ο Παναθλητικός έφτασε μέχρι και την τρίτη φάση, όπου και αποκλείστηκε από την Ολυμπιάδα Λάρισας με σκορ 52-66.«Κύπελλο Ελλάδας: Νίκη για την Ολυμπιάδα Λάρισας», άρθρο στον ιστότοπο WePlayBall.gr, 5 Νοεμβρίου 2009.

Κατά την επόμενη αγωνιστική περίοδο, 2010-11, ο σύλλογος βρέθηκε στην 4η θέση του τελικού βαθμολογικού πίνακα του Ομίλου Βορρά. Σε ό,τι αφορά το Κύπελλο, ο Παναθλητικός αποκλείστηκε κατά τη 2η αγωνιστική της Α' Φάσης, όταν ηττήθηκε με σκορ 49-58 από τον Απόλλωνα Καλαμαριάς.«Αποτελέσματα Κυπέλλου Γυναικών», άρθρο στον ιστότοπο BasketNet.gr, 10 Οκτωβρίου 2010.

Την επόμενη χρονιά, 2011-12, ολοκλήρωσε τις αγωνιστικές του υποχρεώσεις στη 2η θέση, ισοβαθμώντας με τον πρωτοπόρο Ολυμπιακό Βόλου, με 20 νίκες και 2 ήττες απολογισμό. Σε αγώνα μπαράζ για άνοδο στην Α1 Εθνική, η Τερψιθέα Γλυφάδας νίκησε με σκορ 67-46 τον Παναθλητικό, που παρέμεινε στην Α2 Κατηγορία.«Στην Α1 η Τερψιθέα!», άρθρο στον ιστότοπο WePlayBall.gr, 14 Μαΐου 2012.«Στην Α1 γυναικών η Τερψιθέα Γλυφάδας θριάμβευσε 67-46 του Παναθλητικού στο μπαράζ του Βόλου», άρθρο στον ιστότοπο GrBasket.gr, 13 Μαΐου 2012. Στο Κύπελλο συμμετείχε σε τέσσερις συνολικά αγώνες, γνωρίζοντας τελικά τον αποκλεισμό από τον Παναθηναϊκό στη «Φάση των 16» με σκορ 53-56.«Στους «8» και με την… Βούλα», άρθρο στον ιστότοπο του NovaΣΠΟΡ FM, 20 Νοεμβρίου 2011.

Την αγωνιστική περίοδο 2012-13, οπότε και έλαβε χώρα αναδιάρθρωση των κατηγοριών, η ομάδα των Συκεών διαγωνίστηκε στο Πρωτάθλημα του Β' Υποομίλου Βορρά της Α2 Εθνικής. Στην τελική βαθμολογική κατάταξη κατέλαβε τη 1η θέση του Υποομίλου  και στη συνέχεια τη 2η θέση στο σύνολο του Βορρά.«Αποτελέσματα Α2 Βορρά: Στην Α1 το Ρύσιο, στα μπαράζ ανόδου ο Παναθλητικός!», άρθρο στον ιστότοπο WePlayBall.gr, 21 Απριλίου 2013. Κατόπιν διεκδίκησε ανεπιτυχώς την άνοδο στην Α1 Εθνική με αντίπαλο τον Ιπποκράτη Κω σε αγώνα μπαράζ στην Αθήνα που έληξε με σκορ 63-61.«Στην Α1 ο Ιπποκράτης, το πάνω χέρι ο Ηρακλής» , άρθρο στον ιστότοπο SuperBasket.gr, 28 Απριλίου 2013. Στη διοργάνωση του Κυπέλλου Ελλάδος αποκλείστηκε στη «Φάση των 16» κατόπιν ήττας με σκορ 61-69 από τον Παναθηναϊκό.««Σαρωτικός» ο Αθηναϊκός, πέρασε ο Παναθηναϊκός», άρθρο στον ιστότοπο της εφημερίδας «Το Κέρδος», 30 Σεπτεμβρίου 2012.

Η επόμενη χρονιά, 2013-14, αποδείχτηκε κομβική στην ιστορία του συλλόγου. Έχοντας συγκεντρώσει 20 νίκες και 2 ήττες κατέκτησε την κορυφή του τελικού βαθμολογικού πίνακα του Ομίλου Βορρά.«Πρωταθλητές Α2 Εθνικής Κατηγορίας Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παράλληλα, εξασφάλισε την απευθείας άνοδό του στην Α1 Εθνική Κατηγορία.«Τερψιθέα και Παναθλητικός στην Α1» , άρθρο στον ιστότοπο Sport24.gr, 13 Απριλίου 2014.«Στην Α1 Παναθλητικός και Τερψιθέα» , άρθρο στον ιστότοπο WomenSports.gr, 13 Απριλίου 2014.«Αποτελέσματα Α2 Βορρά: Φιέστα με 100άρα ο Παναθλητικός, έπεσε η ΑΓΕ Πιερίας!», άρθρο στον ιστότοπο WePlayBall.gr, 13 Απριλίου 2014. Σε ό,τι αφορά το Κύπελλο, αποκλείστηκε στο πρώτο του παιχνίδι κατόπιν ήττας με σκορ 50-48 από την Α.Ε. Πυλαίας.«Πέρασαν Τιτάνες Δράμας, Πυλαία, Ηρακλής, Σέρρες, Ολυμπιακός Βόλου και Νίκη Λευκάδας» , άρθρο στον ιστότοπο SportsHero.gr, 22 Σεπτεμβρίου 2013.«Στο «νήμα» η Πυλαία, πέρασαν Ηρόδοτος και Σπόρτιγκ» , άρθρο στον ιστότοπο PameSports.gr, 22 Σεπτεμβρίου 2013.

Την επόμενη αγωνιστική περίοδο, 2014-15, ο Παναθλητικός Σ.Φ. Συκεών έλαβε μέρος στο Πρωτάθλημα της Α1 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης.

Στα πλαίσια του θεσμού του Κυπέλλου Ελλάδος η ομάδα των Συκεών προκρίθηκε στη «Φάση των 8», έχοντας αποκλείσει την Ολύμπια Λάρισας.«Αποτελέσματα Κυπέλλου: "Βόμβες" από Πετρούπολη και Κρόνο!», άρθρο στον ιστότοπο WePlayBall.gr, 28 Σεπτεμβρίου 2014.«Ίδρωσε για να περάσει ο Παναθλητικός από την Λάρισα και φέρνει Αμερικάνα», άρθρο στον ιστότοπο SportsHero.gr, 28 Σεπτεμβρίου 2014.

Ο σύλλογος χρησιμοποιεί για έδρα του το «Κλειστό Δημοτικό Γυμναστήριο Επταπυργίου» στην περιοχή των Συκεών.«Μένει ο Συρόπουλος, αλλάζει γήπεδο ο Παναθλητικός», άρθρο στον ιστότοπο WePlayBall.gr, 31 Μαΐου 2010. Πρόεδρος του διοικητικού συμβουλίου είναι ο Βασίλης Μιχαηλίδης. Καθήκοντα προπονητή διατηρεί εδώ και αρκετά χρόνια ο Σίμος Συρόπουλος.«Διάλεξε Παναθλητικό ο Συρόπουλος!», άρθρο στον ιστότοπο WePlayBall.gr, 20 Ιουνίου 2012.

 Τμήμα πετοσφαίρισης ανδρών 
 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Παναθλητικός Σ.Φ. Συκεών διαγωνίστηκε στο Πρωτάθλημα της Α' Κατηγορίας Ανδρών που διοργανώνει η Ένωση Πετοσφαιρικών Σωματείων Θεσσαλονίκης (αντιστοιχεί στον 3ο Όμιλο της Β' Εθνικής Κατηγορίας που διοργανώνει η Ελληνική Ομοσπονδία Πετοσφαίρισης). Στην τελική βαθμολογική κατάταξη βρέθηκε στην 8η θέση, έχοντας συλλέξει 7 νίκες και 15 ήττες.«Α' Κατηγορία Ανδρών 2013-14» , πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης.

Ο σύλλογος χρησιμοποιεί για έδρα του το «Κλειστό Δημοτικό Γυμναστήριο» στην περιοχή των Συκεών.

 Τμήμα πετοσφαίρισης γυναικών 
 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Παναθλητικός Σ.Φ. Συκεών διαγωνίστηκε στο Πρωτάθλημα της Α' Κατηγορίας Γυναικών που διοργανώνει η Ένωση Πετοσφαιρικών Σωματείων Θεσσαλονίκης (αντιστοιχεί στον 3ο Όμιλο της Β' Εθνικής Κατηγορίας που διοργανώνει η Ελληνική Ομοσπονδία Πετοσφαίρισης). Στην τελική βαθμολογική κατάταξη βρέθηκε στην 7η θέση, έχοντας συλλέξει 7 νίκες και 13 ήττες.«Α' Κατηγορία Γυναικών 2013-14» , πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης.

Ο σύλλογος χρησιμοποιεί για έδρα του το «Κλειστό Δημοτικό Γυμναστήριο» στην περιοχή των Συκεών.

 Τμήμα χειροσφαίρισης γυναικών 
 Ιστορικά στοιχεία 
Η διοίκηση του συλλόγου αποφάσισε την αναστολή της λειτουργίας του τμήματος γυναικείας χειροσφαίρισης το 2006 και την απόσυρσή του από το Πρωτάθλημα της Α1 Εθνικής Κατηγορίας Γυναικών στα πλαίσια του οποίου διαγωνιζόταν τη χρονιά εκείνη.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2009-10, ο Παναθλητικός Συκεών συμμετείχε στο πρωτάθλημα της Β' Εθνικής Κατηγορίας Γυναικών και συγκεκριμένα στον 2Α υποόμιλο. Στην τελική βαθμολογία κατετάγη 7ος, στην προτελευταία θέση.

 Παραπομπές 

 Εξωτερικοί σύνδεσμοι 

 Παναθλητικός Σ.Φ. Συκεών, επίσημος ιστότοπος των τμημάτων πετοσφαίρισης.

Αποτελέσματα Συλλόγου: ΠΑΝΑΘΛΗΤΙΚΟΣ Σ.Φ. ΣΥΚΕΩΝ, στην ιστοσελίδα της Ελληνικής Σκακιστικής Ομοσπονδίας

Κατηγορία:Παναθλητικός Συκεών
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σκακιστικοί σύλλογοι
Κατηγορία:Ελληνικοί σύλλογοι τάε κβον ντο
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Σωματεία Ε.ΠΕ.Σ.Θ.
Κατηγορία:Ιδρύσεις αθλητικών συλλόγων το 1988
Παναθλητικος Ανδρες
Παναθλητικος Γυναικες